पाएं अपने शहर की ताज़ा ख़बरें और फ्री ई-पेपरडाउनलोड करें
बरवाडीह/रांची। लातेहार जिले के बरवाडीह थाना में मंगरा की एक नाबालिग लड़की ने उसी गांव के सत्यनारायण सिंह पर शादी का प्रलोभन देकर यौन शोषण करने का आरोप लगाते हुए नामजद प्राथमिकी दर्ज कराई है। पुलिस ने मामले पर त्वरित कार्रवाई करते हुए आरोपी युवक को गिरफ्तार कर लिया है। लड़की को मेडिकल जांच के लिए लातेहार सदर अस्पताल में भेज दिया गया है।
लड़की ने दर्ज प्राथमिकी में आरोप लगाया है कि सत्यनारायण सिंह करीब छह महीने पहले से बहला-फुसलाकर शादी का प्रलोभन देकर यौन शोषण कर रहा था। लेकिन शादी करने से उसने इनकार कर दिया। हालांकि, उक्त युवक ने अपने ऊपर लगाए गए आरोप को गलत बताते हुए कहा है कि उसने उस लड़की के साथ ऐसा कुछ भी नहीं किया है।
बरवाडीह थाना प्रभारी रवि संजय टोप्पो ने बताया कि दोनों के बीच प्रेम-संबंध चल रहा था। लड़की के बयान पर प्राथमिकी दर्ज कर ली गई है और आरोपी युवक को गिरफ्तार कर लातेहार जेल भेज दिया गया है। इधर मंगरा के मुखिया सूर्यदेव सिंह ने बताया कि इस बारे में गांव में पंचायत भी हुई थी। उसमें दोनों के बीच समझौता कराने का प्रयास किया गया था, लेकिन लड़की पक्ष की ओर से शादी की बात पर अड़े रहने के कारण समझौता नहीं हो सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn